Jan Hendrik van der Westhuizen het op ’n plaas in die noorde van Suid-Afrika grootgeword. Nadat hy die gevorderde diploma in kulinêre kookkuns op Stellenbosch voltooi het, verwerf hy ook ’n Baccalaureusgraad in toegepaste ontwerp en fotografie. Hy het as bydraende kosredakteur vir ELLE -tydskrif in Suid-Afrika en Parys gewerk voordat hy na Nice verhuis en JAN, sy eie restaurant, in 2013 begin het. JAN het sedertdien naam gemaak as een van die toprestaurante in die suide van Frankryk. Dit is Jan Hendrik se tweede boek en neem die reis wat in The French Affair (ook deur Struik Lifestyle uitgegee) begin het, verder.